Jesenski vzrejni pregled z oceno zunanjosti (**in podaljšave vzrejnih dovoljenj**) bo 28.9.2019 na Kinološkem društvu Trbovlje, Pod Ostrim vrhom 31a, s pričetkom ob 9. uri.

Okvirni urnik po pasmah bo objavljen na [www.skpp.si](http://www.skpp.si) nekaj dni pred vzrejnim pregledom!

Prijava na vzrejni pregled naj vsebuje:

* čitljivo in z velikimi tiskanimi črkami izpolnjen vzrejni list (najdete ga na http://www.kinoloska.si/obrazci),
* kopijo rodovnika z obeh strani (na rodovniku mora biti vpisan lastnik psa). Uvoženi psi morajo biti vpisani v slovensko rodovno knjigo in imeti SLR številko ter biti označeni – čipirani v državi, kjer so se skotili,
* kopijo DNK profila - v skladu s predpisi KZS http://www.kinoloska.si/sklepi-ksv-kzs/
* kopiji dveh ocen z razstav v Sloveniji (v kolikor ju imate) ali kopijo ene ocene s specialne razstave SKPP (z oceno najmanj dobro). Oceno zunanjosti lahko pridobite neposredno pred vzrejnim pregledom,
* zahtevani zdravstveni izvidi, ki jih ne morete opraviti na dan vzrejnega pregleda
* fotokopijo članske izkaznice z nalepko za tekoče leto (nečlani plačajo dvojno pristojbino, lahko pa se v klub včlanite tudi na sami prireditvi),
* potrdilo o plačilu na klubski Trr: Nova Kreditna banka Maribor, podružnica Maribor: SI 56 04173-0000805488

Prijava za podaljšanje vzrejnega dovoljenja naj vsebuje:

• čitljivo in z velikimi tiskanimi črkami izpolnjen vzrejni list (najdete ga na <http://www.kinoloska.si/obrazci>). Nanj prosim napišite PODALJŠAVA

• kopijo rodovnika

• kopijo DNK profila

• nov veterinarski izvid pregleda oči (lahko ga naredite tudi na dan vzrejnega pregleda) in srca

Cenik:

* vzrejni pregled 20,40€
* telesna ocena 17,90€
* pregled oči in pogačic: 25€
* pregled pogačic pri dolgodlakih in kratkodlakih čivavah: 10€
* pregled oči 20€
* članarina: 20€

Zdravstveni pregledi: v prilogi 1 Vzrejnega pravilnika (http://www.skpp.si/obvestila/vzrejni\_pravilnik\_SKPP.html ) je objavljena shema (po pasmah ) obveznih in priporočenih zdravstvenih pregledov.

Pri pasmah za katere se zahteva pregled pogačic, je pregled obvezen pred pridobitvijo vzrejnega dovoljenja pri pooblaščenih veterinarjih: Zlata Čop, Milan Matko, Darko Lavrenčič, Bojan Zorko, Klinika za male živali Maribor - Iztok Valentinčič, Tadej Zemljič, Tomaž Miklavžin. Pregled pogačic je trajen.

Pri pasmah za katere se zahteva pregled oči, je pregled obvezen pred pridobitvijo vzrejnega dovoljenja in pred podaljšavo vzrejnega dovoljenja pri pooblaščenih veterinarjih: Zlata Čop, Tadej Zemljič ali Sabina Bajc Piškur. Pregled oči je veljaven dve leti.

Za kavalirje, king Charles španjele in čine je obvezen tudi pregled srca (osluškovanje in klinični pregled) pri pooblaščenih veterinarjih: Aleksandra Domanjko Petrič, Igor Firm in Klinika Trstenjak Zajc. Psi, pri katerih bo na preventivnem pregledu ugotovljen šum na srcu, morajo opraviti dodatni kardiološki pregled z ultrazvokom. Pregled srca je veljaven dve leti.

Za kavalirje in king Charles španjele je priporočen pregled za siringomielijo.

Za velike kodre je obvezno slikanje kolkov po 12. mesecu starosti - v skladu s predpisi KZS, http://www.kinoloska.si/sklepi-ksv-kzs/

Na vzrejnem pregledu bo prisoten tudi veterinar, pri katerem boste s svojimi psi lahko opravili veterinarska pregleda oči in pogačic, ki sta pogoj za pridobitev vzrejnega dovoljenja. V kolikor imate ta pregleda že opravljena, vas prosimo, da fotokopiji izvidov pošljete skupaj s prijavo na vzrejni pregled.

Prijave za vzrejni pregled in podaljšanje VD pošljite na naslov: Tadeja Antončič, Šolska pot 6, 2312 Orehova vas, najpozneje 10 dni pred vzrejnim pregledom. Sprejemale se bodo samo popolne prijave, poslane z navadno pošto! Zraven dopišite svoj email naslov, da vam pošljemo potrditev. Informacije glede prijav na vzrejne preglede: 041 200 911, kličite med 20. in 21.uro.

Psi morajo biti čipirani in redno cepljeni proti steklini v skladu z zakonodajo Republike Slovenije. S seboj prinesite tudi knjižico o cepljenjih (modra knjižica), originalni rodovnik in osebno knjižico psa (če jo imate).

Za dodatne splošne informacije lahko pokličete na 041 739 714 (Alenka Prosenak), za informacije glede pasemskih posebnosti in zdravstvenih pregledov pa člane vzrejne komisije pristojne za določeno pasmo.